Corylus avellana

Ël ninsolé: Corylus avellana 

 Descrission 
A l'é n'erborin ch'a riva fin-a ai 5 o 6 méter d'autëssa.

A produv dij fust sutij che, rivanda apopré a 5 centim ëd diàmeter, a sëcco e a son rampiassà da d'àutri novej.
Soa vegetassion a ancamin-a motobin prest a la prima (fërvé o avril, a sconda dl'autëssa), con na fioridura vistosa dle gate giàune, ch'a son ëd fior masculin-e.
Le fior fumele a son pì cite e pòch visìbij e a smijo a 'd gëmme ariondà.
Le feuje a son dentinà a la bordura.

Le ninsòle, visadì ij frut dël ninsolé, a maduro an ost o stèmber.
Coste a son anfassà al càuss da n'anvlup verd ësfrangià.

 Distribussion 
Ël ninsolé a l'é na pianta motobin ëspantià dël sot-bòsch e dla boscaja.
A chërs dai 200 ai 1200 o fin-a ai 1600 méter d'autëssa.
A arzist a na fòrta sombrura, ma a viv ëdcò al dëscuvert.

 Notissie 
Da finì.

 Arferiment bibliogràfich për chi a veul fé dj'arserche pì ancreuse 
Corylus avellana L.

Categorìa:Botànica